Diari Oficial de la Generalitat Valenciana


Sumari del DOGV 9510, del 12-01-2023 (2023/158)

Extracte de la Resolució de 7 de desembre de 2022, de la Universitat Miguel Hernández d'Elx, per la qual s'aprova la convocatòria complementària d'ajudes per a la requalificació del sistema universitari espanyol per a 2023/2024
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/158


Data del document
:   07-12-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 7 de desembre de 2022, de la Universitat Miguel Hernández d'Elx, per la qual s'aprova la convocatòria complementària d'ajudes per a la requalificació del sistema universitari espanyol per a 2023/2024 [2023/158]  
BDNS (identif.): 669296.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria.  
  
Primer. Persones beneficiàries  
Es contemplen dos modalitats d'ajudes:  
1. Ajudes Margarita Salas per a la formació de joves doctors. Joves doctors que reunisquen els següents requisits:  
a) Haver obtingut el títol de doctor en la Universitat Miguel Hernández d'Elx i a ver transcorregut, com a màxim, dos anys entre la data d'obtenció del títol de doctor i la del tancament del termini de presentació de sol·licituds. S'entendrà que s'ha obtingut el títol de doctor a partir del dia de pagament de les taxes per a la seua expedició. També s'admetran les sol·licituds d'aquell personal investigador que, havent obtingut el títol de doctor en una universitat privada, desitge realitzar tota l'estada postdoctoral o l'últim any d'aquesta en la Universitat Miguel Hernández d'Elx.  
b) No obstant això, s'ampliarà l'esmentat termini de dos anys d'antiguitat amb el títol de doctor quan concórrega alguna de les situacions següents:  
1. Naixement de fill/a, o cura de fill/a en els casos d'adopció o en els supòsits de guarda amb finalitats d'adopció o acolliment permanent, sempre que la data de naixement o, si escau, de la resolució judicial o administrativa s'haja produït entre la data d'obtenció del grau de doctor i la data de tancament del termini de presentació de sol·licituds. S'aplicarà una ampliació d'un any per cada fill/a.  
  
2. Incapacitat temporal durant l'embaràs per causes vinculades amb aquest, suspensió del contracte per risc durant l'embaràs o per risc durant la lactància natural d'un/a menor de nou mesos. S'aplicarà una ampliació igual al període justificat.  
3. Incapacitat temporal per causes diferents a les del punt anterior per un període de, com a mínim, tres mesos consecutius. S'aplicarà una ampliació igual al període justificat.  
4. Excedències per cura de fill/a, per cura de familiar, per raó de violència de gènere i per raó de violència terrorista, per un període mínim de tres mesos. S'aplicarà una ampliació igual al període justificat.  
  
5. Reducció de jornada per guarda legal, per cura directa de familiar, o per a cura de menor afectat de malaltia greu, per un període mínim de tres mesos, calculat en jornades completes. S'aplicarà una ampliació igual al període justificat.  
6. Atenció a persones en situació de dependència, conformement al que arreplega la Llei 39/2006, de 14 de desembre, de promoció de l'autonomia personal i atenció a les persones en situació de dependència, per un període mínim de tres mesos. S'aplicarà una ampliació igual al període justificat. Aquests períodes s'indicaran i acreditaran degudament en el moment de presentar la sol·licitud.  
Serà compatible l'aplicació de més d'una de les situacions previstes en aquest apartat, i es podran acumular diferents períodes, sempre que els períodes justificats no concórreguen en idèntic període de temps. El còmput de l'ampliació que s'ha d'aplicar es realitzarà arredonint a l'alça a mesos complets el període justificat o, si resulten aplicables diversos períodes, la suma dels períodes justificats. A aquest efecte, el període justificat per naixement o cura de fill/a serà d'un any per cada fill/a, comptador des de la data de naixement o de la resolució judicial o administrativa.  
7. S'aplicarà una ampliació de dos anys addicionals per a les persones amb una discapacitat reconeguda igual o superior al trenta-tres per cent.  
c) Sol·licitar-ne la incorporació en una universitat o centre d'investigació públic diferent a aquell en el qual van realitzar la seua formació predoctoral i van obtindre el doctorat.  
d) En el cas que les ajudes se sol·liciten per a estades de formació en universitats o centres d'investigació situats a l'estranger, o per a estades de formació en centres d'investigació públics espanyols, l'últim any de l'ajuda haurà de realitzar-se en una universitat pública espanyola, seleccionada per la persona candidata. Aquest any podrà realitzar-se en la universitat on el beneficiari va obtindre el títol de doctor.  
  
e) Les sol·licituds hauran de comptar amb l'aval i l'acceptació dels directors dels grups, unitats o centres d'investigació receptors, així com amb el d'un grup de la Universitat Miguel Hernández d'Elx, l'estructura d'investigació de la qual de procedència serà la d'adscripció a efectes contractuals de la persona beneficiària de l'ajuda. Per aquest motiu, en tot cas, la sol·licitud haurà de comptar amb l'acord favorable del consell o de la junta del departament/institut on la persona candidata haja d'incorporar-se en el cas que la sol·licitud siga concedida.  
  
f) Subscriure un contracte d'assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència médica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.  
  
2. Ajudes per a la requalificació del professorat universitari funcionari o contractat. Professorat universitari funcionari o contractat en la Universitat Miguel Hernández d'Elx que reunisca els següents requisits:  
a) Exercir-se en la Universitat Miguel Hernández d'Elx com a professor titular d'universitat, professor contractat doctor o professor ajudant doctor. En el cas de professorat ajudant doctor, haurà de finalitzar el període d'estada en la universitat o centre d'investigació de destinació abans que finalitze la seua relació laboral amb la Universitat Miguel Hernández d'Elx.  
b) Sol·licitar la incorporació en una universitat o centre d'investigació públics diferents a aquell en el qual mantenen la relació estatutària o laboral.  
c) El professorat titular d'universitat i el contractat doctor no haurà de superar deu anys de servei en aquestes figures en el moment de la sol·licitud.  
d) Subscriure un contracte d'assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència médica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.  
  
  
Segon. Objecte  
Es contemplen dos modalitats d'ajudes:  
1. Ajudes Margarita Salas per a la formació de joves doctors. La formació de joves doctors mitjançant estades de formació d'un o dos anys que, en tot cas, han de correspondre al bienni 2023-2024, en una universitat pública espanyola o bé en universitats i centres d'investigació estrangers, així com en organismes públics d'investigació espanyols sempre que l'últim any de l'estada es realitze en una universitat pública espanyola seleccionada per aquests joves doctores. Aquesta formació podrà incloure la col·laboració en docència amb la universitat receptora, sense que puga superar les 60 hores per curs acadèmic.  
  
2. Ajudes per a la requalificació del professorat universitari funcionari o contractat. La requalificació del professorat universitari funcionari o contractat en la Universitat Miguel Hernández d'Elx mitjançant estades de formació de dotze mesos de duració, en una universitat o centre d'investigació públics diferent a aquell en el qual mantenen la relació estatutària o laboral, que, en tot cas, haurà de ser coincident amb el bienni 2023-2024.  
  
Tercer. Bases reguladores  
https://boumh.umh.es/files/2022/12/RR\_03263\_2022.pdf  
https://boumh.umh.es/files/2022/12/RR\_03394\_2022.pdf (correcció d'errors)  
  
Quart. Quantia  
Autoritzar destinar una quantia total de 653.100 euros per a ser executada durant el període 2023/2024. Quant al repartiment entre les dos modalitats d'ajudes:  
1. Ajudes Margarita Salas per a la formació de joves doctors.  
La quantia total que es preveu destinar a aquesta tipologia d'ajudes és de 399.100 euros. El nombre total d'ajudes concedides es determinarà en atenció a les sol·licituds presentades, tenint en compte que es destinarà, almenys, el cinquanta per cent de l'import de la subvenció a aquesta modalitat.  
Aquestes ajudes tindran una duració d'un o dos anys que, en tot cas, correspondran al bienni 2023-2024, i hauran de tindre caràcter continuat. Aquesta modalitat d'ajuda s'articularà a través d'un contracte de duració determinada, tenint en compte que els fons estan emmarcats en el PRTR.  
La dotació mensual per als que realitzen l'estada a l'estranger serà de 3.500 euros mensuals, en els quals s'inclouen els conceptes de retribució bruta i el cost de la quota empresarial de la Seguretat Social del contracte; per la seua part, si l'estada es du a terme dins del territori nacional serà de 2.800 euros mensuals, en els quals, al seu torn, s'inclouen els conceptes de retribució bruta i el cost de la quota empresarial de la Seguretat Social del contracte. Així mateix, s'assignarà un pagament únic en concepte de despeses de mobilitat que serà de 3.500 euros per a estades a l'estranger i de 2.800 euros per a estades en el territori nacional.  
2. Ajudes per a la requalificació del professorat universitari funcionari o contractat.  
La quantia total que es preveu destinar a aquesta tipologia d'ajudes és 254.000 euros. El nombre total d'ajudes concedides es determinarà en atenció a les sol·licituds presentades. Si no es cobrira l'import esmentat amb les sol·licituds presentades, es podria destinar el sobrant a l'altra modalitat d'ajudes de la present convocatòria complementària.  
Aquestes ajudes tindran una duració de dotze mesos. En tot cas, la realització de les estades de formació es pot desenvolupar tant de forma continuada com de manera discontínua. Quant a la tipologia d'ajudes, cal tindre en compte que els professors ajudants doctors mantindran la reserva de plaça en la universitat en la qual estigueren contractats, sense pèrdua d'antiguitat, durant el temps de duració de l'estada de formació finançada amb aquestes ajudes.  
L'assignació serà equivalent al sou actual de cadascun dels beneficiaris, en funció de la seua categoria professional, més una prima addicional de mobilitat del vint per cent d'aquest sou brut. Així mateix, s'assignarà un pagament únic en concepte de despeses de trasllat que serà de 3.500 euros per a centres situats fora d'Europa, de 2.500 euros per a centres europeus i 1.000 euros per a centres situats en el territori nacional.  
  
  
Cinquè. Termini de presentació de sol·licituds  
El termini de presentació de sol·licituds serà de deu dies hàbils comptadors des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
1. Ajudes Margarita Salas per a la formació de joves doctors. Amb la sol·licitud la persona candidata ha d'aportar la documentació següent:  
  
a) DNI, permís de residència vigent (en el cas de persones estrangeres no comunitàries) o NIE (per a les persones estrangeres comunitàries).  
b) Curriculum vitae abreujat (CVA).  
c) Títol de doctor o, si escau, document acreditatiu del pagament de les taxes per a la seua expedició.  
d) Historial cientificotècnic del grup receptor.  
e) Memòria justificativa de l'impacte d'aquesta estada en el progrés de la carrera docent i investigadora del candidat.  
f) Document d'acceptació de l¿estada pel centre receptor.  
g) Certificat emés i signat pel director del seu departament en el qual s'expresse l'autorització de l'activitat que es realitzarà i es valore l'impacte de l'estada sobre la docència, en cas de tindre vinculació amb la Universitat Miguel Hernández d'Elx.  
2. Ajudes per a la requalificació del professorat universitari funcionari o contractat. Amb la sol·licitud s'ha d'portar la documentació següent:  
a) DNI, permís de residència vigent (en el cas de persones estrangeres no comunitàries) o NIE (per a les persones estrangeres comunitàries).  
b) Curriculum vitae abreujat (CVA) de la persona candidata.  
c) Historial cientificotècnic del grup receptor.  
d) Memòria en què es justifique l'impacte en la docència, investigació i transferència del coneixement que aportarà aquesta estada en el candidat i grup d'investigació de la Universitat d'origen.  
e) Document d'acceptació de l'estada per la universitat o el centre receptor.  
f) Certificat emès i signat pel director del seu departament en el qual s'expresse l'autorització de l'activitat que es realitzarà i es valore l'impacte de l'estada sobre la docència.  
  
Elx, 7 de desembre 2022.- El rector: Juan José Ruíz Martínez.